CELEX: 62021CN0739
Language: sl
Date: 2021-12-01 00:00:00
Title: Zadeva C-739/21 P: Pritožba, ki jo je Evropska komisija vložila 1. decembra 2021 zoper sodbo Splošnega sodišča (tretji razširjeni senat) z dne 22. septembra 2021 v združenih zadevah T-639/14 RENV, T-352/15 in T-740/17, Dimosia Epicheirisi Ilektrismou AE (DEI)/Evropska komisija ob podpori Mytilinaios AE – Omilos Epicheiriseon

24.1.2022   
            
            
               SL
            
            
               Uradni list Evropske unije
            
            
               C 37/24
            
         
      Pritožba, ki jo je Evropska komisija vložila 1. decembra 2021 zoper sodbo Splošnega sodišča (tretji razširjeni senat) z dne 22. septembra 2021 v združenih zadevah T-639/14 RENV, T-352/15 in T-740/17, Dimosia Epicheirisi Ilektrismou AE (DEI)/Evropska komisija ob podpori Mytilinaios AE – Omilos Epicheiriseon
      (Zadeva C-739/21 P)
      (2022/C 37/32)
      Jezik postopka: grščina
      
         Stranke
      
      
         Pritožnica: Evropska komisija (zastopnika: Antonios Bouchagiar in Paul-John Loewenthal)
      
         Druge stranke v postopku: Dimosia Epicheirisi Ilektrismou AE (DEI) (tožeča stranka na prvi stopnji)
      Mytilinaios AE – Omilos Epicheiriseon (intervenientka na prvi stopnji)
      
         Predlogi
      
      
                  —
               
               
                  sodba Splošnega sodišča (tretji razširjeni senat) z dne 22. septembra 2021 v združenih zadevah T-639/14 RENV, T-352/15 in T-740/17, DEI/Komisija, naj se razveljavi;
               
            
                  —
               
               
                  dokončno naj se odloči o tožbi, vloženi na prvi stopnji v zadevi T-740/17, ki naj se zavrne (sicer pa naj se dokončno odloči o tretjem in četrtem razlogu za razglasitev ničnosti in naj se ju zavrne ter o prvem in drugem delu petega razloga za razglasitev ničnosti; zadeva T-740/17 naj se vrne Splošnemu sodišču, da odloči o drugih razlogih za razglasitev ničnosti), pri čemer naj se hkrati odloči, da je tožba v zadevah postala brezpredmetna in da je treba postopek ustaviti;
               
            
                  —
               
               
                  nasprotni stranki in tožeči stranki na prvi stopnji naj se naloži plačilo stroškov.
               
            
         Pritožbeni razlogi in bistvene trditve
      
      Pritožnica navaja en pritožbeni razlog:
      Po mnenju pritožnice je Splošno sodišče napačno razlagalo in uporabilo člen 107(1) PDEU s tem, da je štelo, da Komisija ni mogla izključiti obstoja prednosti na podlagi uporabe merila udeleženca v tržnem gospodarstvu v zvezi z odločitvijo družbe DEI, da z družbo Mytilineos sklene arbitražni sporazum, temveč bi morala preveriti, ali cena, ki jo je določilo arbitražno sodišče, resnično ustreza nakupni ceni, ker bi moralo biti arbitražno sodišče obravnavano kot redno državno sodišče.
      Zaradi te napačne uporabe prava je Splošno sodišče storilo napako pri ugotovitvi, da bi morala Komisija imeti dvome v smislu člena 4(4) Uredbe 2015/1589 (1), na podlagi česar bi morala začeti formalni postopek preiskave v skladu s členom 108(2) PDEU glede cene, ki jo je določilo arbitražno sodišče.
      
         (1)  Uredba Sveta (EU) 2015/1589 z dne 13. julija 2015 o določitvi podrobnih pravil za uporabo člena 108 Pogodbe o delovanju Evropske unije (UL 2015, L 248, str. 9).